Je Humbers, sires de Desnens, fais savoir à ces qui verront ces lettres que je tien ligement de Jeham, conte de Bourgoigne et signour de Salins, mon signour, en fié quanque j’ay dois le chasne de Desnens tantque à Brainne, sauz les mez Preverans, et en tien assiment en fié de luy le fié de Moinay et ce que j’ay à Vincent et Allay, et le fié que m’est escheoit de mons. Humbert d’Arlay; et se je de riens desdiz fiez avoie trop dit ne trop fait, come d’avoier ne de prendre d’autruy, je suis prez de torner en la court ledit conte XX jours après son arriannement pour l’adracier à sa merci. Et en tesmoign de ceu, pour ce que seel n’avoie, j’ai fait seeller ces lettres dou seel de religioux homme Humbert, abbé de Sant-Oyanz, et dou seel le dayen de Laon. Ce fut fait au mois de septembre, l’an Nostre Signour qui corroit per mil IIc cinquante et sept.